钦定古今图书集成/历象汇编/乾象典/第016卷 > 宋邵子皇极经世 > 《观物内篇》
## 钦定古今图书集成/历象汇编/乾象典/第016卷 > 宋邵子皇极经世 > 《观物内篇》

“物之大者，无若天地”，然而亦有所尽也。

《干》，阳物也。《坤》，阴物也。“乾坤谓之物” ，则天地亦物也。天地有物之大者耳。

“天之大阴阳”尽之矣。地之大《刚柔》尽之矣。

立天之道，曰“阴与阳” ；立地之道，曰“柔与刚。” 天地之道，不过阴阳柔刚而已。

“阴阳尽而四时成焉”，“刚柔尽而四维成焉。”

阴阳消长而为寒暑，一寒一暑，而四时成焉。

又

“天生于动者也，地生于静者也。一动一静交，而天地
之道尽之矣。动之始则阳生焉，动之极则阴生焉。一
阴一阳交，而天之用尽之矣。静之始则柔生焉，静之
极则刚生焉，一刚一柔交，而地之用尽之矣。”动之大
者谓之太阳，动之小者谓之少阳，静之大者谓之太
阴，静之小者谓之少阴，太阳为日。

日者，至阳之精也。故太阳为日，在地则为火。

太阴为月。

月者，至阴之精，得日气而有光，故太阴为月，在地则为水。

少阳为星。

星者，日之馀，有光而现，故“《少阳》为星，在地则为石。”

少阴为辰。日月星辰交。而天之体尽之矣。

辰者天之土，不见而属阴，故“少阴为辰，在地则为土。”

太柔为水，太刚为火，少柔为土，少刚为石。水火土石
交，而地之体尽之矣。